internet vaartha 178 Views
హైదరాబాద్‌ : ప్రారంభదశలో ఉన్న స్టార్టప్‌ కంపనీలకు బెంగళూరు, చెన్నై, కోయంబత్తూరు, హైదరాబాద్‌, ముంబైలలోని స్టార్టప్‌ క్లబ్స్‌ ప్రారంభించడం జరుగుతోందని, 11నగరాల్లో స్టార్టప్‌ కంపెనీల సమావేశాలు క్రమం తప్పకుండా నిర్వ హించి వారిచ్చే అనుభవాల ఆధారంగా స్టార్టప్‌ కంపెనీలు ప్రోత్సాహకాంశాలపై మదింపు చేయడం జరుగుతుందని పారిశ్రామిక ప్రముఖులు చెపుతున్నారు. నగరంలోని హైదరాబాద్‌ యూనివర్సి టీలో జరిగిన స్టార్టప్స్‌ క్లబ్‌ ఆధ్వర్యంలో టెక్నాలజీ బిజినెస్‌ ఇంక్యుబేటర్‌ డెమోడేను నిర్వహించారు. తెలంగాణ సిఐఐ ఛైర్మన్‌ నృపేందర్‌రావు, టిబిఐ వర్సిటీ ప్రొఫెసర్‌ బి.రాజశేఖర్‌, ప్రొఫెసర్‌ బి వెంకటరమణ తదితరులు ఈకార్యక్రమంలో పాల్గొన్నారు. ప్రస్తుతం ఐదునగరాల్లో ఆ స్టార్టప్‌ క్లబ్‌లలో ఆరువేల మందికిపైగా సభ్యులున్నారని వారన్నారు. స్టార్టప్‌ క్లబ్‌ నిర్వహించే డెమోడే సందర్భంగా కంపనీల ప్రతినిధులు తమ ఆలోచనలను పెట్టు బడిదారులకు అమ్మడానికి నిధులు సమకూర్చు కోడానికి ఒక సులభతరమైన అవకాశం ఉంటుంది. భారత ప్రభుత్వం గుర్తించిన టెక్నాలజీ బిజినెస్‌ ఇంక్యుబేటర్‌ను వర్సిటీలో ఇందుకోసమే ఏర్పాటుచేసినట్లు తెలిపారు. చిన్న పరిశ్రమల అభివృద్ధికి కొత్త ఆవిష్కరణలు, సాంకేతిక మద్దతు, ఆర్థిక అభివృద్ధి వ్యూహాలు తది తరమైనవి ఎన్నో ఉంటాయన్నారు. వ్యవస్థా పకుల మధ్య సహకారానికి టెక్నాలజీ బిజినెస్‌ ఇంక్యుబేటర్‌ డెమోడే వారధిగా పనిచేస్తుందని, పెట్టుబడులు పెట్టి వ్యాపారం నిర్వహించేందుకు ముందుకువచ్చే వ్యక్తులకు రాబోయే కాలంలో వారు ఎదుర్కొనబోయే సవాళ్లపై చర్చించేందుకు ఒక చక్కనివేదికగాఉంటుందని వక్తలు పేర్కొన్నారు.